Kirna mõis    Kirna in Kirchspiel Turgel, Jerwen  ----------------------------------    Kirna mõis asutati 1620te aastate paiku, selle esimeseks omanikuks oli Hans von Fersen.  Hiljem von Osten-Sackenitele ja taas von Fersenitele  kuulunud mõisa viimasteks omanikeks  enne 1919. aasta võõrandamist olid Helene ja Julie Pilar von Pilchau.    Mõisa kahekorruseline kivist peahoone on ehitatud 1770tel aastatel von Osten-Sackenite ajal.  Tollal püstitatud hilisbarokne hoone ehitati 1820. aasta paiku põhjalikult ümber klassitsistlikus stiilis.  Fassaadi keskosale lisati tollal kuue rühmitatud sambaga portikus.  19. sajandi lõpul täiendati hoonet veel üksikute neogooti elementidega.    Nõukogude ajal  asusid mõisahoones sovhoosikontor ja söökla.  Alates 1990test aastatest on mõis eravalduses, mõisahoonet on mitmeti korrastatud.  Kõrvalhoonetest on alles vaid mõned ja sedagi ümberehitatult või varemetena.    Mõisasüdamest ligikaudu kilomeetri jagu loodes,  väikese asuva künka tipul paiknevad mõisaomanike von Osten-Sackenite matusekabeli varemed.  Antiiktempli eeskujudele toetuva lahtise sammaskäiguga matusekabelist on alles müürid ning  kolm sammast algsest neljast.    Ajaloolise jaotuse järgi Järvamaale Türi kihelkonda kuulunud mõis jääb kaasajal Järvamaale  Türi valla territooriumile.        Kogu tõde Kirna Mõisast? 2  ------------------------    ÜLLAR KAMENIK    Miks kasutan pealkirja lõpus küsimärki? Sellepärast, et ükski vaatlevanalüütiline kirjutis selles paljutahulises maailmas ei pretenteeri terviktõele, vaid püüab väljendada osakest sellest. Nii püüan minagi analüüsida oma informatsiooni kogemusest  lähtuvalt, kasutades selleks omapärst vestlusvormi. Püüan omakombel kirjeldada ühte Eestimaa fenomeni. See, et Kirna tundub paljudele erilise paigana, ei ole enesepettus, vaid on paljutahulise reaalsuse adekvaatne väljendus.  Nii nagu meie, inimesed, ei ole enamal juhul siin ilmas üksinda, vaid meil on perekonnad, nii on ka energiapiirkondade puhul. Vaatlusalusel energeetilisel süsteemil on maailmas viis liiget:  1. Kanada (Norway-House)  2. Iirimaa ( Ballina-Easky)  3. Shveits (Werdon)  4.  Roheliste Neemede Saared (San Nikolau)  5. Eesti (Järvamaa - Kirna)  Ükski neist ei ole teisega sarnane. Igaühel on oma funktsioonid piirkonna energeetikast ja keskkonnaseisundist lähtuvalt, üldtoimelt on neil aga ühine funktsioon. Nad toimivad arendavalt looduskeskkonna ja inimese energeetiliste koodide mehhanismile.    Nende üldfunktsioonid võib jagada kolme peamisse toimeprintsiipi:  1. Arengulise ajavälja ja bioenergia üldkoodide juhtimine  2. Arengulise ajavälja ja  bioenergia vananenud koodide kustutamine  3. Arengulise ajavälja ja bioenergia struktuurkoodide toime sihileseadmine.  Põhimõtteliselt on antud terminid vaid sõnad, tulemust aga tunnetab inimene ise, kui ta on nimetatud "keskusi" külastanud.  Vahemärkus: Nimetagem Kirnat energiate sünteespiirkonnaks, sest ravipark on vaid üks osa Kirnas olevatest energiamoodulitest. Teistes raviparkides teine suurmoodul puudub.    KIRNAST veidi täpsemalt.    Nii nagu igal inimesel on ISEENDAKS  kujunemise arengulugu, on see ka erinevatel energiapiirkondadel. Esitan siinkohal Kirna infoväljast (antud koha mälu) saadud informatsiooni põhjal ülevaate Kirna piirkonna kujunemise energeetilisest ajaloost, pannes selle meil kehtivasse ajaarvestusse. (Füüsilise ajaloo aspekti jätame ajaloolastele).    1. Algus: umbes aastal 100 p.Kr. - Piirkonna energeetika korrastamine. Periood kestis ligikaudu aastani 1000 p.Kr. Sellel perioodil toimus praeguses Kirnas ühendvälja korrigeerimine ja maaväljade  kujundamine Maa ja inimkonna arengu tarbeks.    2. Aastatel 1000 - 1250 kujunesid Kirnas välja vastavate ülesannetega Maa bioloogiliste ja geoloogiliste energiate torsioonväljad. Toimus praeguseks väljakujunenud ülesannete aluste paikapanek.    3. Aastad 1250 - 1610 - Seisundi korrastamine. Kirna energiapiirkonnas leidis aset enesekorrastusprotsess (Selleks, et teenida loodut, loo ennast oma Looja toetusel!). Kirna "Loojaks" on ilmselt Jõud ja infovälja ilming, mis on pärit Galaktika  programmist.    4. Aastad 1610 - 1710 - Maa koodi korrastamine. Selle saja aasta vältel täitis Kirna energiapiirkond oma esimest ametlikku ülesannet. Piirkonna energiate koosluse abil täiustati Maa kui kristallilise elusorganismi arengukoodi. (Kirna oli sel ajal üks paljudest antud ülesannet täitvatest energiapunktidest Maal).    5. Aastad 1710 - 2002 - Maa ja inimkonna ühendteadvuse tervikvälja mentaalne korrastamine. Antud perioodil ühines Kirna maaenergiatega kõrgem kosmiline tasakaalustav  kindlasuunalise programmiga energiaväli. Kirna hakkas täitma oma "globaalset" ülesannet mitte ainult Maa suhtes, vaid asus juba energeetiliselt inimese teenistusse. Inimene tunnetab seda oma tundemaailma vahendusel.    6. Aastad 2002 - ? - Muutuste juhendamine. Alates käesoleva aasta septembrist on Kirna astunud täiesti uude arengufaasi, kristalltehnoloogilise arengutsükli I faasi. Selle sammu tingis galaktika üleminek kristalltehnoloogiale (mentaalholograafiline kristalltehnoloogia) ja Maa uue  vaimse juhi Hodini Maa Kuningaks saamine. See võib tunduda utoopiana, kuid kellel silmad ja süda on avatud, teadvustab varsti, et ka tema ise on astunud astmekese kõrgemale oma arengus ning on võimeline nii mõndagi seni seletamatut rahunenud meelte kaudu ära tundma.    Kuna uus periood on Kirnas juba toimes, siis vaatleme lähemalt selle perioodi võimalusi, tehnoloogiat ning seda, mida sealt saab inimene.    Energotehnoloogilise tööprintsiibi kirjeldus:    Kõigepealt sellest,  millised tehnoloogilised moodulid ja mehhanismid on Kirnasse paigaldatud Maa hinge struktuurtasandi ja kosmose poolt. Maa struktuurhing on Kirna pargi alale aegade jooksul loonud näiliselt korrapäratu tektoonikaga maakoore aluskorra, mis koosneb paljudest maalõhedest. (Seda võib võrrelda karstialaga, aga märksa sügavamal maa sees, kus aluspinna horisontaalkihid on kohati lausa vertikaalselt). Tervikuna moodustub korrapärane energeetiline juhtstruktuur, mis soodustab Maa loova positiivse energia jõudmist  maapinnani, sealt omakorda kosmosesse. Kosmiline mõistus on arukas ja kasutab selle omakorda ära Maa ja eluslooduse tasakaalustamiseks. Sellest on tulnud ka väide, et Ravipargis on igal ruutmeetril kogu Mendelejevi tabel esindatud. Tegelikult on see tabel esindatud, olenemata paigast, kogu planeedi igal ruutmeetril, kuid Kirna omapära seisneb selles, et seal on see tabel aktiveeritud kindla programmiga ehk erisuunitlus-kujundusenergiaga. See on juba kosmilise mõistuse toime tulemus. Kosmiline mõistus on  käesoleval aastal loonud lagendikule pargi taha kristalltehnoloogilised moodulid. Üks nendest paikneb mentaalse kristallhologrammina ligikaudu 1,3 km pargist loodes, teine samas suunas, aga 3 km kaugusel.  Kuidas see tehnoloogia töötab? Kui pargis on kasvõi üksainus inimene, kes vajab abi ja ei ole tulnud sinna saamahimus, alustab süsteem tööd. Töösse lülitub välja peal olev kristall ja saadab antud isikule vajaliku energiahulga. Antud energiaprogramm lülitab tööle vastava maaenergia punkti, täpsemalt -  energiahulk moodustab teatud maapunkti kohale "samba" ning inimene suundub (või juhendaja suunab) selle punkti peale seisma või istuma. Kui ravil on hulk rahvast, toimub töö järgmiselt: välja pealt kristallist saabuv energia läbib pargi serval nn. jagamis-peegelfiltri (suur kivi), mis omab eelnevat infot abivajajate kohta. Edasine ravi toimub juba samuti kui üksiku abivajaja korral.  Ravi erineb põhimõtteliselt senistest ravivõtetest. Inimesele antakse ravivat energiat koos informatsiooniga antud probleemi  põhjustest. Antud info salvestub inimese alateadvusesse võimendatud kujul selleks, et inimesel oleks lihtsam seda ära tunda. Kui inimene oma probleemi põhjustega tegelema ei hakka, taastub tema probleem ja järgmisel korral ta enam ravienergiat ei saa.  Need energiakooslused, mis ei kuulu inimese arenguprogrammi (kosmiliste hävitajate manipuleerimisenergiad ja kui inimene on sattunud nn. süsteemi hammasrataste vahele), kustutatakse. Inimese tervenemine toimub ilma lisainfota (see tähendab, et tal ei ole  probleemi olemust vaja teadvustada).  Kui parki külastavad vaimsete võimetega inimesed, lülitub lisaks raviprogrammile sisse ka energia, mille abil saab isik oma püüdlustele (kui need on kooskõlas Kosmilise Seadusega) vastavat nõustavat infot.  Kirnas on kokku 40 kosmiliset sammast (kanalit) ja 63 maa seest väljuva energia peegeldus-kiirguspunkti. Mõned kosmilised kanalid võivad luua nn. topeltkanali, sel juhul saame toimepunkte kokku 115-125.    Hoiatus!!! Igasugused antud süsteemi  "torkijad" (nii koha peal kui distantsilt) seavad end ohtu.    Nüüd vaatleme pargi tervikmõju vastavalt sellele, millisel eluetapil või seisundis on inimene, kes Kirnat külastab:    1. Negatiivne aste. Hingelised, ainelised ja füüsilised (kehalised) kannatused (----_ ). Selles seisundis olev inimene saab abi hingele, et "võidelda" oma kannatustega ja neid üle elada sellisel kombel, et neist ka kasu oleks. Kasu selles mõttes, et elu vaevused ja kannatused talle midagi õpetaksid. Kehalisi  kannatusi pehmendatakse või kaovad nad isegi päriselt sel juhul, kui inimene on ISE endaga tööd teinud või kannatuse põhjust mõistnud.    2. Positiivne aste. Teostumine ( )  Antud eluperioodil võib inimene saada eneseteostuseks tasakaalu ja leevendust ülepinge maandamise kaudu, et mitte "läbi põleda". Ta leiab eneses äratundmise, kui on sisemiselt avatud uuele infole. Ta saab hetke iseendaga üksi olla.    3. Negatiivne tõus. Võitlus eneses ja enesega, võitlus keskkonnas ja keskkonnaga. (  l - ).  Antud eluetapil ei ole soovitav Kirnat külastada, sest kõik see, mis inimeses on, võimendub.    4. Positiivne tõus. Sisemine enesetäiustamine ja teadlik tasakaalustamine. (+ ll ).  Sel eluperioodil võib inimene saada Kirnast endale sisemise õpetuse enesest. See toimub siis, kui nn. seiresüsteem tunneb ära inimese vaimse valmisoleku või selle inimese jaoks õige aja antud infoga tegelema hakkamiseks.  Need, kes ei saa mingil põhjusel Kirnat külastada, saavad toimimiseks infot  selles artikli osas, kus tuleb juttu teisest moodulist, mis asub Ravipargist 3 km kaugusel.  NB! Kaasaja elektrooniline aparatuur on tundlik kõrgenergeetilisele infoväljale. On olnud juhtumeid, kus fotoaparaat või kaamera energia töösoleku ajal keeldub töötamast, läheb rikki või valgustub film. Soovitav on need asjad autosse või koju jätta.    ******************************************    REET PRIIMAN, dr. phil.: "Teaduslikult on kindlaks tehtud, et Kirna mõis asub suure  murrangulõhe kohal, mistõttu mõisa pargis toimivad madalsageduslikud elektromagnetilised väljad. Maa sisemusest tulevad võnked panevad pargis kasvavad puud ja teised taimed ning kivid võnkuma ja seal viibivate inimeste süda, vereringe ja teised organid lähevad "õigesse rütmi". Nii toimub Kirnas inimeste looduslik tervendamine.